Santana je americká rocková skupina, ktorá vznikla v San Franciscu v roku 1966. Skupina hrá predovšetkým hard rock, blues-rock a jazz rock, pričom je popredným predstaviteľom latin rocku. Založil ju mexicko-americký gitarista Carlos Santana. Skupina si získala pozornosť verejnosti so skladbou „Soul Sacrifice“, s ktorou vystúpila na festivale Woodstock v roku 1969. Ich prvý album s názvom "Santana" sa vďaka tomuto vystúpeniu stal hitom. Neskôr ho nasledovali albumy "Abraxas" a "Santana III".